turjo4nis/wikipedia-bn-dump-20250701 huggingface dataset:
ইসলামপুর, মুর্শিদাবাদ

ইসলামপুর ডোমকল মহকুমা, মুর্শিদাবাদ, পশ্চিমবঙ্গ এর রানীনগর-১ ব্লক এ অবস্থিত একটি সেনশাস টাউন (জনগণনা নগর)। এই শহরটি চক-ইসলামপুর নামে অধিক পরিচিত। চক ইসলামপুরের পাশেই অবস্থিত।

নামকরণ 
ইসলামপুর শহরটির নামকরণ হয়েছে বাঙলার নবাব এর দেওয়ান ইসলাম খান এর নাম অনুসারে। তিনি ১৭১৭ খ্রীষ্টাব্দে গোয়াস, শহর থেকে ২ কিলোমিটার দুরে ঘাঁটি স্থাপন করেছিলেন।

ভূগোল 
শহরটি ভৈরব নদীর কিনারায় অবস্থিত। বহরমপুর থেকে আসার সময় ভৈরব সেতু এই শহরের প্রবেশদ্বার। বহরমপুর, জেলা সদর, থেকে শহরটি ২৫ কিলোমিটার দুরে অবস্থিত এবং বহরমপুর-ডোমকল-জলঙ্গী রাজ্য সড়ক এবং বহরমপুর-ইসলামপুর-সেখপাড়া-সাগরপাড়া সড়কের দ্বারা সংযুক্ত।ইসলামপুর শহরের কেন্দ্রে ইসলামপুর বাস স্ট্যান্ড থেকে ২ মিনিট হাঁটা দুরত্বে নেতাজী পার্ক নামে একটি ফুটবল খেলার মাঠ আছে।

থানা 
ইসলামপুর থানা রানীনগর ১ ব্লকের একমাত্র থানা।

জনসংখ্যা 

বিগত দশকে ইসলামপুর শহরের জনসংখ্যা দশ গুন বৃদ্ধি পেয়েছে। ভারতের জনগণনা ২০১১ অনুযায়ী ইসলামপুর ২টি সেনশাস টাউন যথা- ইসলামপুর এবং হড়হড়িয়া চক নিয়ে গঠিত। ভারতের জনগণনা ২০১১ অনুযায়ী শহরের মোট জনসংখ্যা ২৪,৪৩০। পুরুষ জনসংখ্যা ছিল ১২,৪০২ এবং মহিলা ছিল ১২,০৮২।

যোগাযোগ 
সড়ক - শহরটি জেলার বিভিন্ন প্রন্তের সাথে সড়কপথের দ্বারা ভালো ভাবে যুক্ত। বহরমপুরের জন্য সবসময় বাস পরিষেবা আছে। কলকাতা যাবার জন্য দিনে ৩টি বাস আছে। মালদা এবং কোচবিহার যাবার জন্য সরাসরি বাস ব্যবস্থা আছে।ট্রেকার ব্যবস্থাও আছে। সহরে ঘোরার জন্য সাইকেল বা রিকশা ব্যবস্থা আছে।

রেল - শহরটি রেলপথ দ্বারা সংযুক্ত নয়। তবে, কৃষ্ণনগর এবং বহরমপুর যোগ করে এই শহরের উপর দিয়ে রেলপথ বিস্তারের একটি প্রস্তাবনা আছে।

আকর্ষণ 
শহর থেকে ভৈরব নদীর দৃশ্য মনোরম। এখানে একটি পুরানো জমিদার বাড়ী আছে। প্রাচীন কিছু আসবাব ও অতীতের কিছু নিদর্শন দেখতে পাওয়া যাবে। চক-এরর ভিতরে প্রাচীন শহরের মতে সংকীর্ণ গলিপথ, পুরানো বাড়ি দেখতে পাওয়া যায়।

বিনোদন 
এখানে বিনোদনের মাধ্যম খুব কম। একটি মাত্র থিয়েটার আছে এখানে। খুব কম খেলার মাঠ আছে. ভৈরব নদীর কিনারায় একটি পার্ক তৈরি হচ্ছে।

শিক্ষা 
এই শহরে চক ইসলামপুর শ্রীকৃষ্ণ চম্পালাল মাহেশ্বরী উচ্চ বিদ্যালয় নামে একটি পুরানো বিদ্যালয় আছে, যেটি ১৮৭৮ সালে প্রতিষ্ঠিত হয়েছিল। বর্তমানে একটি সাধারণ ডিগ্রী কলেজ (মুর্শিদাবাদ আদর্শ মহাবিদ্যালয়), ২টি বালিকা বিদ্যালয় এবং একটি মাদ্রাসা আছে। পাশাপাশি বেশ কয়েকটি বেসরকারী শিক্ষা প্রতিষ্ঠান ও সরকারী প্রাইমারী বিদ্যালয় আছে।

মুর্শিদাবাদ আদর্শ মহাবিদ্যালয়  ১৯৮১ সালে প্রতিষ্ঠিত হয়। কল্যাণী বিশ্ববিদ্যালয়ের সংসৃষ্ঠ এই কলেজটিতে বাংলা, ইংরেজি, ইতিহাস, দর্শন এবং রাষ্ট্রবিজ্ঞান বিষয়ে স্নাতক স্তরে পড়ানো হয়।

স্বাস্থ্য 
ইসলামপুর গ্রামীণ হাসপাতাল এ ৩০টি বেড কার্যকরি আছে।

আরও দেখুন 
 মালদা এবং মুর্শিদাবাদ জেলায় গঙ্গা নদী বরাবর নদী ভাঙ্গন

তথ্যসূত্র 

মুর্শিদাবাদ,ভারত এর শহর
মুর্শিদাবাদ জেলার শহর ও নগর
ক্যালিগ্রাফিক গ্যালিয়ন (মেট্রোপলিটন মিউজিয়াম অফ আর্ট)

মেট্রোপলিটন মিউজিয়াম অফ আর্টের সংগ্রহে একটি ইসলামি চারুলিপির উদাহরণ রয়েছে। মনে করা হয় চারুলিপিটি ১৮শ শতাব্দীর মাঝামাঝি সময়ে তৈরী। উসমানীয় সাম্রাজ্যের একজন চারুলিপিবিদকে কাজটির জন্য কৃতিত্ব দেওয়া হয়। এই কাজটি উসমানীয় নৌবাহিনীর একটি গ্যালিয়নকে চিত্রিত করেছে। জাহাজটি সাতজন ঘুমন্ত যুবকের (সাতজন পুরুষ যারা ইব্রাহিমীয় ঈশ্বর দ্বারা সুরক্ষিত ছিল) নামের সাথে লিপিবদ্ধ করা হয়েছে, যাতে জাহাজ সুরক্ষিত থাকে।

বিবরণ

পটভূমি 

চারুলিপির ইসলামিক বিশ্বে একটি দীর্ঘ ইতিহাস আছে। যদিও এই শিল্প আকৃতিটি (আর্ট ফর্ম) লেখার জন্য বা লিপিবদ্ধ করার জন্য সর্বাধিক সংরক্ষিত ছিল, কয়েকটি স্বতন্ত্র কাজ সম্পূর্ণভাবে চারুলিপির ব্যবহারে তৈরি করা হয়েছিল। "ক্যালিগ্রাম" হিসেবে পরিচিত, এই ছবিগুলো বেশ কয়েকটি বিষয় চিত্রিত করত। এই ধরনের একটি বিষয় ছিল জাহাজ; উসমানীয় সাম্রাজ্যে বিশেষ করে জনপ্রিয় ছিল জাহাজের ক্যালিগ্রাম। সুফিবাদ বিশ্বাসী কিছুজন অনুশীলনকারী রহস্যময় গুরুত্ব যুক্ত করতেন এই কাজগুলোর সঙ্গে এবং এই কাজগুলো অনুষ্ঠানের স্থানগুলোর ভিতরে প্রদর্শিত হত। একই ধরনের শিল্প আকৃতি- "পিকটোরিয়াল রাইটিং", যা পারস্য সাম্রাজ্যে প্রচলিত ছিল।

ক্যালিগ্রাফিক গ্যালিয়ন 
মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।

কলিগ্রামের সৃষ্টিকর্তা সাতজন ঘুমন্ত যুবকের (আরবিতে আশাব আল-কাহফ) গল্পের প্রতিনিধিত্বকারী অক্ষরগুলোকে গ্যালিয়নে গ্রন্থভুক্ত করেছেন। এই সাতজন ঘুমন্ত যুবক হলেন সাতজন পুরুষের একটি দল যাদেরকে আল্লাহ গুহায় আশ্রয় দিয়েছিল। এটা মনে করা হয় যে কাজের উপর এমন একটি শিলালিপি জাহাজটিকে ক্ষতি থেকে রক্ষা করার উদ্দেশ্যে করা হয়েছিল, ঠিক যেমন ঈশ্বর সাতজন ঘুমন্ত যুবককে সুরক্ষিত করেছিলেন। উপরন্তু, উসমানীয় নৌবাহিনী সাতজন ঘুমন্ত যুবককে উৎসর্গ করেছিল, যাদের সকলের নাম গ্যালিয়নের জাহাজের কাঠামো এবং পাটাতনের উপর দেখতে পাওয়া যায়।

তথ্যসূত্র 

তুর্কি শিল্প
সঙ্গী (চলচ্চিত্র)

সঙ্গী ২০০৩ সালে মুক্তিপ্রাপ্ত হরনাথ চক্রবর্তী পরিচালিত ভারতীয় বাংলা ভাষার চলচ্চিত্র। মূল চরিত্রে জিৎ ও প্রিয়াঙ্কা ত্রিবেদী জুটির দ্বিতীয় চলচ্চিত্র। এটি ১৯৯৮ সালের তামিল চলচ্চিত্র ‘কানেধীরে থনড্রিনাল’-এর পুনর্নির্মাণ। এই চলচ্চিত্রে শিলাজিৎ মজুমদার একটি গুরুত্বপূর্ণ ভূমিকায় অভিনয় করে। চলচ্চিত্রটি ভি. প্রভাকর দ্বারা চিত্রগ্রহণ ও স্বপন গুহ দ্বারা সম্পাদিত হয়েছে।

কাহিনি
বিজয় উচ্চতর শিক্ষার জন্য শিলিগুড়ি থেকে কলকাতায় আসে। সেখানে রানার সাথে তার দেখা হয় এবং তাদের দুজনের মধ্যে বন্ধুত্বের সম্পর্ক গড়ে ওঠে। এদিকে সে (বিজয়) রুপা নামের এক মেয়ের প্রেমে পড়ে। কিছুদিন পর বিজয় জানতে পারলো যে রুপা তার বন্ধু রানার ছোট বোন। ফলে সে তার বন্ধুত্বকে টিকিয়ে রাখতে নিজের ভালোবাসাকে বিসর্জন দেয় এবং বাড়ীতে চলে যাওয়ার জন্য রেল স্টেশনে যায়। রুপা বিজয়কে প্রথমে ভালো না বাসলেও পরবর্তীতে সেও বিজয়ের প্রেমে পড়ে যায়। বিজয় যেহেতু তার ভালোবাসা বিসর্জন দিয়ে চলে যায় তাই রুপা বিষ খেয়ে আত্মহত্যা করার চেষ্টা করে এবং খবরটি শুনে বিজয় আবার চলে আসে এবং ঘটনার প্লট পাল্টে যায়।

অভিনয়ে
 জিৎ - বিজয়
 রঞ্জিত মল্লিক - প্রভু মামা (বিজয়ের মামা)
 প্রিয়াঙ্কা ত্রিবেদী - রুপা 
 শিলাজিৎ মজুমদার - রানা 
 অনামিকা সাহা - রানা ও রুপার মা
 কাঞ্চন মল্লিক - বিজয় ও রানার বন্ধু 
 সুমিত্রা মুখোপাধ্যায় 
 সুদীপ মুখোপাধ্যায় - দীপক
 অমরনাথ মুখোপাধ্যায় 
 সংঘমিত্রা বন্দ্যোপাধ্যায়
 রাজেশ শর্মা 
 রামেন রায় চৌধুরী 
 পুষ্পিতা মুখোপাধ্যায়
 বাবুল সুপ্রিয় নিজে (অতিথি)

সংগীত

সব গানের কথা লিখেছেন গৌতম সুস্মিত।

সমালোচনামূলক অভ্যর্থনা 
ছবিটি বক্স অফিসে সামগ্রিকভাবে ভালো ব্যবসা করেছে। জিতের অভিনয় সমালোচকদের দ্বারা প্রশংসিত হয়েছিল। এই ছবির সাউন্ডট্র্যাক ছিল সুপারহিট।

তথ্যসূত্র

বহিঃসংযোগ 

 

২০০৩-এর চলচ্চিত্র
বাংলা ভাষার ভারতীয় চলচ্চিত্র
২০০০-এর দশকের বাংলা ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
তামিল চলচ্চিত্রের বাংলা পুনর্নির্মাণ
এসপি ভেঙ্কটেশ সুরারোপিত চলচ্চিত্র
হরনাথ চক্রবর্তী পরিচালিত চলচ্চিত্র
রিয়াল মাদ্রিদ ফুটবল ক্লাবের সভাপতির তালিকা

রিয়াল মাদ্রিদ ফুটবল ক্লাব হলো স্পেনের মাদ্রিদে অবস্থিত একটি ফুটবল ক্লাব, যেটি স্পেনের সর্বোচ্চ ফুটবল লীগের পর্যায় লা লিগায় প্রতিযোগিতা করে। এই ক্লাবটির প্রতিষ্ঠার পর থেকেই ক্লাবটির হয়ে সর্বমোট ১৮জন সভাপতিত্বের দায়িত্ব পালন করেছেন। এই ক্লাবটি রিয়াল মাদ্রিদ ফুটবল ক্লাবের ক্লাব সদস্যদের মালিকানাধীন এবং এটি সীমিত দায় কোম্পানির মতোই। রিয়াল মাদ্রিদ তাদের সভাপতি একটি ব্যালট নির্বাচনের মাধ্যমে নির্বাচিত করে। খেলোয়াড় এবং কর্মীদের সঙ্গে আনুষ্ঠানিকভাবে চুক্তি স্বাক্ষরিতসহ ক্লাবের সামগ্রিক ব্যবস্থাপনার দায়িত্ব পালন করারই হচ্ছে সভাপতির প্রধান দায়িত্ব। স্পেনে, প্রত্যেক সভাপতির তাদের ক্লাবের প্রথম দলের খেলা মাঠে বসে দেখা বাধ্যতামূলক, যেখানে সভাপতি বিপরীত দলের সভাপতির সাথে বসে খেলা উপভোগ করে থাকে।

প্রতিষ্ঠার পর থেকে, অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ (সসিওস) তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে। সান্তিয়াগো বার্নাব্যু ইয়েস্তে এই ক্লাবের সবচেয়ে বেশি দিন সভাপতিত্বের দায়িত্ব পালন করেছেন (৩৫ বছর, ১৯৪৩ থেকে ১৯৭৮ পর্যন্ত)। এছাড়াও বার্নাব্যু থাকাকালীন রিয়াল মাদ্রিদ সর্বাধিক ট্রফি (৩২) জয়লাভ করেছিল। ২০০০ সালে, আলফ্রেদো দি স্তেফানো রিয়াল মাদ্রিদের "ক্লাবের মাননীয় সভাপতি" হিসেবে নিয়োগ করা হয়েছিল।

সভাপতির তালিকা
নিম্নে রিয়াল মাদ্রিদ ফুটবল ক্লাবের ইতিহাসের সভাপতিদের তালিকা উল্লেখ করা হয়েছে:

মাননীয় সভাপতির তালিকা

তথ্যসূত্র

রিয়াল মাদ্রিদ ফুটবল ক্লাবের সভাপতি
রিয়াল মাদ্রিদ
রিয়াল মাদ্রিদ টিভি

রিয়াল মাদ্রিদ টিভি হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।

বহিঃসংযোগ
প্রাতিষ্ঠানিক ওয়েবসাইট
লিংসেট ঠিকানায় রিয়াল মাদ্রিদ টিভি

রিয়াল মাদ্রিদ ফুটবল ক্লাব
স্পেনের টেলিভিশন স্টেশন
মাদ্রিদ কমিউনিটিতে টেলিভিশন কেন্দ্র
স্পেনে ক্রীড়া মিডিয়া
স্পেনে ক্রীড়া টেলিভিশন
২০০৫ সালে প্রতিষ্ঠিত টেলিভিশন চ্যানেল এবং কেন্দ্র
মাদ্রিদে মিডিয়া

২০০৫-এ প্রতিষ্ঠিত টেলিভিশন চ্যানেল ও স্টেশন
আমি সুভাষ বলছি

আমি সুভাষ বলছি ২০১১ সালে মুক্তি পাওয়া মহেশ মাঞ্জরেকর পরিচালিত বাংলা ভাষার ভারতীয় চলচ্চিত্র। চলচ্চিত্রের শ্রেষ্ঠাংশে অভিনয় করেন মিঠুন চক্রবর্তী। চলচ্চিত্রটি সম্পর্কে তিনি বলেন: আমি এই পর্যন্ত ৩৫০ এর কাছাকাছি চলচ্চিত্রে অভিনয় করেছি, কিন্তু এটি আমার সবচেয়ে সাহসী চলচ্চিত্র। "আমি সুভাষ বলছি" চলচ্চিত্রটি নেতাজী সুভাষ চন্দ্র বসুর জীবনীর ওপর ভিত্তি করে তৈরি করা। এটি মারাঠী ভাষার চলচ্চিত্র মে শিভাজি ভোসালে বলতোয়-এর বাংলা সংস্করণ।

অভিনয়ে 
 মিঠুন চক্রবর্তী - দেবব্রত বোস চরিত্র
 সাহেব ভট্টাচার্য
 লাবণী সরকার
 বর্খ সেনগুপ্ত - চারুলতা বোস
 ভারত কল
 সিদ্ধার্থ যাদব - উসমান পার্কর
 অনিন্দ্য ব্যানার্জি - নেতাজি সুভাষ চন্দ্র বোসের চরিত্রে
 অভিজিৎ লাহীরি
 কারান আনন্দ - কারান
 মহেশ মাঞ্জরেকর - শিবাজী চরিত্র

অভ্যর্থনা 
"আমি সুভাষ বলছি" চলচ্চিত্রে মিঠুন চক্রবর্তীর অভিনয় বেশ প্রশংসিত হয়। এছাড়াও, চলচ্চিত্রটি বক্স অফিসে ভালো আয় করতে সক্ষম হয়।

তথ্যসূত্র 

২০১১-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
হুয়ান দে কারসের

হুয়ান দে কারসের ই দিসদিয়ের একজন স্পেনীয় ফুটবল ম্যানেজার ছিলেন। তিনি ৭ বছর যাবত (১৯২০–১৯২৭) রিয়াল মাদ্রিদের ম্যানেজারের দায়িত্ব পালন করেছেন, কিন্তু একটি ট্রফিও জয়লাভ করতে পারেননি।

রিয়াল মাদ্রিদ ফুটবল ক্লাবের ম্যানেজার
স্পেনীয় ফুটবল ম্যানেজার
১৮৯২-এ জন্ম
রিয়াল মাদ্রিদ ফুটবল ক্লাবের খেলোয়াড়
১৯৬২-এ মৃত্যু
স্পেনীয় ফুটবলার
আতলেতিকো মাদ্রিদের ফুটবলার
পাপুয়া (প্রদেশ)

পাপুয়া ইন্দোনেশিয়ার বৃহত্তম এবং পূর্বাঞ্চলীয় প্রদেশ, পশ্চিম নিউ গিনির অধিকাংশ অংশ নিয়ে এটি গঠিত। পাপুয়া প্রদেশের পূর্বে পাপুয়া নিউ গিনি দেশের এবং পশ্চিমে পশ্চিম পাপুয়া প্রদেশের সীমানা রয়েছে। ২০০২ সাল থেকে পাপুয়া প্রদেশের বিশেষ স্বায়ত্তশাসন মর্যাদা রয়েছে। এই মর্যাদাটি একটি বিশেষ অঞ্চল তৈরি করে। এর রাজধানী জয়পুরা। এটি পূর্বে ইরিয়ান জয় (এবং পূর্বে পশ্চিম ইরিয়ান বা ইরিয়ান বারাত) নামে পরিচিত ছিল এবং ইন্দোনেশীয় নিউ গিনির অন্তর্ভুক্ত ছিল। ২০০২ সালে বর্তমান নাম গৃহীত হয়েছিল এবং ২০০৩ সালে পাপুয়া প্রদেশের পশ্চিম অংশ থেকে পশ্চিম পাপুয়া প্রদেশ তৈরি করা হয়েছিল।

নামকরণ 
প্রদেশটির জন্য পাপুয়া নামটি ইন্দোনেশিয়ায় সরকারি এবং আন্তর্জাতিকভাবে স্বীকৃত নাম।

বিশেষ স্বায়ত্তশাসন অবস্থা

পাপুয়া প্রদেশটি দেশের পাঁচটি প্রদেশের মধ্যে একটি, যেটি বিশেষ স্বায়ত্তশাসনের মর্যাদা অর্জন করেছে, অন্য প্রদেশ চারটি হলো আচেহ জাকার্তা ইয়োগেকার্তাএবং পশ্চিম পাপুয়া। ২১/২০০১ আইন অনুযায়ী বিশেষ স্বায়ত্তশাসনের মর্যাদাটি (ইউইউ নোমোর ২১ তাহুন ২০০১ তান্তং ওটোনিমি খুসুস পাপুয়া, বাংলা: পাপুয়া জন্য বিশেষ স্বায়ত্তশাসন সংক্রান্ত আইন নম্বর ২১ বছর ২০০১) পাপুয়ার প্রাদেশিক সরকার প্রশাসনকে সকল খাতে কর্তৃত্ব প্রদান করে, শুধুমাত্র পাঁচটি কৌশলগত এলাকার পররাষ্ট্রনীতি বিষয়ক, নিরাপত্তা ও প্রতিরক্ষা বিষয়ক, আর্থিক ও রাজস্ব বিষয়ক, ধর্ম এবং বিচার বিভাগ ব্যতীত। প্রদেশের জেলা ও পৌরসভা কর্তৃপক্ষের নিয়ন্ত্রণ করতে বিশেষ স্বায়ত্বশাসন বাস্তবায়নের জন্য স্থানীয় আইন প্রণয়ন করার ক্ষেত্রে প্রাদেশিক সরকারের ক্ষমতা রয়েছে। বিশেষ স্বায়ত্তশাসনের মর্যাদার কারণে, পাপুয়া প্রদেশটি বিশেষ স্বায়ত্তশাসন তহবিল থেকে অর্থ লাভ করে, যা তার আদিবাসী জনগণের উপকার করার জন্য ব্যবহার করা যেতে পারে। কিন্তু প্রদেশটির আর্থিক ক্ষমতা কম এবং এটি নিঃশর্ত স্থানান্তর ও উপরে উল্লেখিত বিশেষ স্বায়ত্তশাসন তহবিলের উপর অত্যন্ত নির্ভরশীল, যেটি ২০০৮ সালে মোট রাজস্বের প্রায় ৫৫% ছিল।

জনসংখ্যার উপাত্ত
পাপুয়া প্রদেশের নারী প্রতি শিশুর প্রজনন হার হলো ২.৯। ২০০০ সালের ইন্দোনেশিয়ার আদমশুমারি অনুযায়ী জনসংখ্যা ১.৯ মিলিয়ন থেকে বেড়ে ২০১০ সালের আদমশুমারি অনুযায়ী ২.৯ মিলিয়ন হয় এবং আনুষ্ঠানিকভাবে ২০১৪ সালে জনসংখ্যা প্রায় ৩.৫ মিলিয়ন হয়। ১৯৯০-এর দশকের গোড়ার দিকে পাপুয়ার জনসংখ্যা বৃদ্ধির হার ছিল সমস্ত ইন্দোনেশিয়ার প্রদেশগুলোর মধ্যে সর্বোচ্চ, যা বছরে ৩%-এরও বেশি।

ধর্ম
২০১০ সালের আদমশুমারি অনুসারে, পাপুয়ানদের ৮৩.১৫% নিজেদেরকে খ্রিস্টান হিসেবে চিহ্নিত করেছিল, যার মধ্যে ৬৫.৪৮% প্রোটেস্ট্যান্ট এবং ১৭.৬৭% রোমান ক্যাথলিক। প্রদেশটির জনসংখ্যার ১৫.৮৮% জনগণ মুসলমান ছিল এবং ১%-এরও কম ছিল বৌদ্ধ বা হিন্দু। অনেক পাপুয়ানরা ঐতিহ্যগতভাবে সর্বপ্রাণবাদ ধর্ম পালন করেন। কিছু পাপুয়ানরা খ্রিস্টধর্মের মত অন্যান্য ধর্মের সাথে মিশ্রিত আধ্যাত্মিক মতবাদে বিশ্বাস করেন।

তথ্যসূত্র

বহিঃসংযোগ

 
 Languages and ethnic groups of Papua Province, SIL Ethnologue

ইন্দোনেশিয়ার প্রদেশ
১৯৬৩-এ প্রতিষ্ঠিত রাষ্ট্র ও অঞ্চল
টিল্ডা সুইন্টন

ক্যাথরিন মাটিল্ডা সুইন্টন (জন্ম: ৫ নভেম্বর ১৯৬০) হলেন একজন ব্রিটিশ অভিনেত্রী। তিনি স্বাধীন চলচ্চিত্র ও মূলধারার বাণিজ্যিক চলচ্চিত্রে অভিনয় করে খ্যাতি অর্জন করেছেন। ২০০৭ সালে মাইকেল ক্লেটন চলচ্চিত্রে কারেন ক্রাউডার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। এছাড়া তিনি ২০০৩ সালের ইয়ং অ্যাডাম চলচ্চিত্রে অভিনয় করে শ্রেষ্ঠ অভিনেত্রী বিভাগে বাফটা স্কটল্যান্ড পুরস্কার জয় লাভ করেন, ও ২০০৮ সালে ব্রিটানিয়া অ্যাওয়ার্ডস লাভ করেন। এছাড়া তিনি তিনটি গোল্ডেন গ্লোব পুরস্কারের মনোনয়ন লাভ করেন।

সুইন্টন পরীক্ষণমূলক চলচ্চিত্রে অভিনয়ের মাধ্যমে তার কর্মজীবন শুরু করেন, তন্মধ্যে রয়েছে ডেরেক জ্যারমান পরিচালিত কারাভাজ্জো (১৯৮৬) এবং পরবর্তী কালে দ্য লাস্ট অব ইংল্যান্ড (১৯৮৮), ওয়ার রিকোয়েম (১৯৮৯) ও দ্য গার্ডেন (১৯৯০)। সুইন্টন সেকেন্ড এডওয়ার্ড (১৯৯১) চলচ্চিত্রে ফ্রান্সের ইজাবেলা চরিত্রে অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তিনি স্যালি পটারের অরল্যান্ডো (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে ইউরোপীয় চলচ্চিত্র পুরস্কার অর্জন করেন। এছাড়া তিনি ফিমেল পারভার্সন্স (১৯৯৬), দ্য ওয়ার জোন (১৯৯৮), ও দ্য বিচ (২০০০) চলচ্চিত্রে অভিনয় করেন।

সুইন্টন দ্য ডিপ এন্ড (২০০১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি এই দশকে ভ্যানিলা স্কাই (২০০১), অ্যাডাপ্টেশন. (২০০২), কনস্ট্যান্টিন (২০০৫), থাম্বসাকার (২০০৫), দ্য কিউরিয়াস কেইস অফ বেঞ্জামিন বাটন (২০০৮), জুলিয়া (২০০৮), বার্ন আফটার রিডিং (২০০৮) ও আই অ্যাম লাভ (২০০৯) চলচ্চিত্রে কাজ করেন। এছাড়া তিনি ক্রনিকলস অব নার্নিয়া ধারাবাহিকে (২০০৫-১০) সাদা ডাইনী চরিত্রে কাজের জন্য প্রসিদ্ধ।

তিনি মনস্তাত্ত্বিক থ্রিলার চলচ্চিত্র উই নিড টু টক অ্যাবাউট কেভিন (২০১১) চলচ্চিত্রে অভিনয় করে শ্রেষ্ঠ অভিনেত্রী বিভাগে ইউরোপীয় চলচ্চিত্র পুরস্কার অর্জন করেন এবং শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। এই দশকে তার উল্লেখযোগ্য কাজসমূহ হল মুনরাইজ কিংডম (২০১২), অনলি লাভার্স লেফট অ্যালাইভ (২০১৩), স্নোপিয়ের্সার (২০১৩), দ্য গ্র্যান্ড বুদাপেস্ট হোটেল (২০১৪), ট্রেইনরেক (২০১৫), আ বিগার স্প্ল্যাশ (২০১৫), ডক্টর স্ট্রেঞ্জ (২০১৬), ওকজা (২০১৭) এবং সাসপিরিয়া (২০১৮)।

তথ্যসূত্র

বহিঃসংযোগ

 
 

১৯৬০-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
অস্ট্রেলীয় বংশোদ্ভূত ইংরেজ ব্যক্তি
স্কটিশ বংশোদ্ভূত ইংরেজ ব্যক্তি
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ শেকসপিয়রীয় অভিনেত্রী
রয়্যাল শেকসপিয়র কোম্পানির সদস্য
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
স্যাটার্ন পুরস্কার বিজয়ী
২১শ শতাব্দীর স্কটিশ অভিনেত্রী
লন্ডনের অভিনেত্রী
অডিওবই পাঠক
ব্রিটিশ শেকসপিয়রীয় অভিনেত্রী
দাভিদ দি দোনাতেল্লো বিজয়ী
ব্রিটিশ টেলিভিশন অভিনেত্রী
স্কটিশ চলচ্চিত্র অভিনেত্রী
স্কটীয় টেলিভিশন অভিনেত্রী
ফেটেস কলেজে শিক্ষিত ব্যক্তি
ট্যাটুম ওনিল

ট্যাটুম বিয়াট্রিচ ওনিল (; জন্ম: ৫ নভেম্বর ১৯৬৩) হলেন একজন মার্কিন অভিনেত্রী ও লেখিকা। তিনি প্রতিযোগিতামূলক একাডেমি পুরস্কার জয়ী কনিষ্ঠতম ব্যক্তি, ১৯৭৪ সালে পেপার মুন চলচ্চিত্রে অ্যাডি লগিন্স চরিত্রে তার কাজের জন্য তিনি মাত্র দশ বছর বয়সে শ্রেষ্ঠ পার্শ্ব অভিনেত্রীর জন্য একাডেমি পুরস্কার জয় করেন। এছাড়া তিনি কিশোরী বয়সে দ্য ব্যাড নিউজ বেয়ারস (১৯৭৬), নিকেলোডেন (১৯৭৬), এবং লিটন ডার্লিংস (১৯৮০) চলচ্চিত্রে অভিনয় করেন।

পরবর্তীকালে তিনি সেক্স অ্যান্ড দ্য সিটি, এইট সিম্পল রুলস ও ল অ্যান্ড অর্ডার: ক্রিমিনাল ইনটেন্ট টিভি ধারাবাহিকে অভিনয় করেন। ২০০৬ থেকে ২০০৭ সালে তিনি মাই নেটওয়ার্কের টিভি ধারাবাহিক উইকড উইকড গেমস-এ ব্লিদ হান্টার চরিত্রে অভিনয় করেন।

তথ্যসূত্র

বহিঃসংযোগ

 
 
 

১৯৬৩-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন শিশু অভিনেত্রী
লস অ্যাঞ্জেলেসের অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
মার্কিন যুক্তরাষ্ট্রের এলজিবিটিকিউ বিনোদনশিল্পী
ক্যালিফোর্নিয়ার এলজিবিটিকিউ ব্যক্তি
ইহুদি বংশোদ্ভূত মার্কিন ব্যক্তি
এলজিবিটিকিউ অভিনেত্রী
দাভিদ দি দোনাতেল্লো বিজয়ী
মার্কিন নারী স্মৃতিকথাকার
মার্কিন স্মৃতিকথাকার
মৌটুসী বিশ্বাস

মৌটুসী বিশ্বাস একজন বাংলাদেশী মডেল এবং অভিনেত্রী। তিনি একুশে টেলিভিশন চ্যানেলে প্রচারিত 'অ্যাডভেঞ্চার বাংলাদেশ' অনুষ্ঠানের মাধ্যমে উপস্থাপনা শুরু করেন। তিনি ২০১১ সালে এটিএন বাংলায় প্রচারিত 'সেরা রন্ধনশিল্পী' অনুষ্ঠান উপস্থাপনা করেন। এরপর তিনি টিভি নাটকে অভিনয়ের পাশাপাশি বেশ কিছু বিজ্ঞাপন চিত্রের মডেল হয়েছেন।

প্রাথমিক জীবন 
মৌটুসীর বেড়ে ওঠা চট্টগ্রামে। তার বাবা ড. সৌরেন বিশ্বাস ও মা মঞ্জু হাসি দত্ত। ড. সৌরেন চট্টগাম বিশ্ববিদ্যালয়ের বাংলা বিভাগের প্রধান ছিলেন। মৌটুসী বিশ্বাস বাবা  বাবা-মার একমাত্র সন্তান। তিনি চট্টগামে প্রিমিয়ার বিশ্ববিদ্যালয় থেকে বিবিএ ও এমবিএ ডিগ্রি সম্পন্ন করেন।

কর্মজীবন 
এমবিএ সম্পন্ন করে মৌটুসি বিশ্বাস ঢাকায় স্টান্ডার্ড চ্যাটার্ড ব্যাংকে ১ বছর চাকরি করেছেন। এরপর মিডিয়াতে অভিষেক তার। একুশে টেলিভিশনের ‘অ্যাডভেঞ্চার বাংলাদেশ’ নামের একটি অনুষ্ঠান উপস্থাপনার মাধ্যমে মিডিয়ায় মৌটুসী বিশ্বাসের পথচলা শুরু হয়। এরপরই মোস্তফা সরয়ার ফারুকীর’র ‘একান্নবর্তী’ ধারাবাহিক নাটকে অভিনয় করেন। হাসান মোরশেদের ‘জ্যোৎস্নার অন্ধকার’, আশরাফুল আলম রিপনের ‘আড়ালে’, সকাল আহমেদের ‘চতুর্জামাই’, অনিমেষ আইচের ‘তুমি আমার মা’, মেহের আফরোজ শাওনের ‘বীণার অসুখ’সহ বেশকিছু নাটকে অভিনয় করে দর্শকদের কাছে জনপ্রিয় হয়েছেন মৌটুসী। নাটকের পাশাপাশি তিনি মার্কস ফুলক্রিম, প্রাণসহ বেশকিছু ভালো ব্র্যান্ডের বিজ্ঞাপনের মডেল হয়েছেন।  মৌটুসী বিশ্বাস অভিনয় করেছেন ‘ব্যাচেলর’, ‘ইউটার্ন’, ‘কৃষ্ণপক্ষ’ ও ‘নয় ছয়’ চলচ্চিত্রে। ব্যাচেলর সিনেমায় ছোট্ট চরিত্রে অভিনয় করে চলচ্চিত্রে পা রাখলেও নায়িকা হিসেবে 'ইউটার্ন' চলচ্চিত্রে তিনি প্রথম আত্মপ্রকাশ করেন। এছাড়াও তিনি একজন নৃত্যশিল্পী।

অভিনীত চলচ্চিত্রের তালিকা 
 ব্যাচেলর (২০০৪)
 নয় ছয় (২০১৫)
 ইউটার্ন (২০১৫)
 কৃষ্ণপক্ষ (২০১৬)

টিভি নাটক ও টেলিফিল্ম 
 ইউর্টান 
 একান্নবর্তী
 টিভি পরিবার
 কষ্ট কষ্ট সুখ
 ত্রিকোণমিতি

বিতর্ক 
২০২০ সালে নির্মিত 'বুমেরাং' নামক একটি ওয়েব ধারাবাহিকে বেশকিছু দৃশ্যে অভিনয়ের জন্য মৌটুসি বিশ্বাস ও আরো কয়েকজন অভিনয়শিল্পী বিতর্কের মুখে পড়েন।

ব্যাক্তিগত জীবন 
মৌটুসী বিশ্বাস ২০০৬ সালের ১২ ডিসেম্বর পলাশ দাসের সঙ্গে পারিবারিকভাবে বিবাহবন্ধনে আবদ্ধ হন। বিয়ের পর এক বছর পলাশের সঙ্গে তিনি দিল্লীতে অবস্থান করেন। বিয়ের প্রায় ৫  বছর পর তিনি মা হন। তার একমাত্র কন্যাসন্তানের নাম আরিয়া।

তথ্যসূত্র

বহিঃসংযোগ 

 

জীবিত ব্যক্তি
বাংলাদেশী হিন্দু
বাংলাদেশী চলচ্চিত্র অভিনেত্রী
বাংলাদেশী নারী মডেল
বাংলাদেশী টেলিভিশন অভিনেত্রী
বাংলাদেশী টেলিভিশন উপস্থাপিকা
মিতা খাতুন

মিতা খাতুন বাংলাদেশী জাতীয় মহিলা কাবাডি খেলোয়াড় যিনি ২০১৪ এশিয়ান গেমসে ব্রোঞ্জ পদক জেতা কাবাডি দলের অংশ ছিলেন।

তথ্যসূত্র

বহিঃসংযোগ 
 বাংলাদেশে নারী ক্রীড়া 

জীবিত ব্যক্তি
বাংলাদেশী কাবাডি খেলোয়াড়
মহিলা কাবাডি খেলোয়াড়
২০১৪ এশিয়ান গেমসের পদক বিজয়ী
এশিয়ান গেমসে কাবাডিতে পদক বিজয়ী
মাহফুজা আক্তার

মাহফুজা আক্তার কিরণ (জন্ম ১৯৬৬/৬৭) একজন বাংলাদেশী ফুটবল প্রশাসক এবং ফিফা কাউন্সিলের সদস্য।

২০১৭ সালের মে মাসে মাহফুজা এশিয়ান ফুটবলের জন্য সংরক্ষিত ফিফা কাউন্সিলের আসনের জন্য অস্ট্রেলিয়ান মোয়া ডোড পরাজিত করেছিলেন।

বিবিসি ওয়ার্ল্ড সার্ভিসের একটি সাক্ষাত্কারে মাহফুজার ব্যাপকভাবে সমালোচনা" করা হয়েছিল যখন তিনি বর্তমান মহিলা বিশ্ব চ্যাম্পিয়নদের কোরিয়া, জাপান, এবং যুক্তরাষ্ট্রের উত্তর দেওয়ার জন্য সংগ্রাম করেছিলেন।

তথ্যসূত্র 

জীবিত ব্যক্তি
ফিফা কর্মকর্তা
নারী ফিফা কর্মকর্তা
১৯৬৭-এ জন্ম
পূর্ব পাকিস্তানের ব্যক্তি
এনডিটিভি

এনডিটিভি ১৯৮৮ সালে সাংবাদিক রাধিকা রায় কর্তৃক প্রতিষ্ঠিত ভারতীয় টেলিভিশন মিডিয়া কোম্পানি। এনডিটিভি'র ২৫তম প্রতিষ্ঠা বার্ষিকীতে রাধিকা রায়ের স্বামী প্রন্নয় রায় বলেন, "এনডিটিভি প্রতিষ্ঠার কয়েক সপ্তাহ পর আমি যোগদান করেছিলাম"। এনডিটিভি, নিউ দিল্লি টেলিভিশন লিমিটেডের সংক্ষিপ্ত রূপ। এনডিটিভি'র প্রথম টেলিভিশন অনুষ্ঠান "দ্য ওয়ার্ল্ড দিস উইক" শুরু হয় ১৯৮৮ সালের নভেম্বর মাসে। ২০২২ সালে আদানি গ্রুপ এর অধিগ্রহনের পরে প্রণয় রায়, রাধিকা রায় এবং রবীশ কুমার এনডিটিভি থেকে তাদের পদ থেকে পদত্যাগ করেন।

চ্যানেল পরিচালনা 
এনডিটিভি গ্রুপের পরিচালিত চ্যানেলসমূহ
 এনডিটিভি ২৪×৭ – ২৪ ঘণ্টা ইংরেজি ভাষার খবর সম্প্রচারকারী চ্যানেল
 এনডিটিভি ইন্ডিয়া – ২৪ ঘণ্টা হিন্দি ভাষার খবর সম্প্রচারকারী চ্যানেল
 এনডিটিভি প্রুপিট বা এনডিটিভি প্রাইম– পুরুষের লাইফস্টাইল বিষয়ক চ্যানেল
 এনডিটিভি গুড টাইমস – লাইফস্টাইল বিষয়ক চ্যানেল
 এনডিটিভি এইচওপি - ২০১৮ সালের অক্টোবরে এনডিটিভি ও এয়ারটেল এনডিটিভি এইচওপি এর যাত্রা ঘোষণা করে। এটি মূলত স্মার্টফোন থেকে সরাসরি দেখতে পাওয়া চ্যানেল

উল্লেখযোগ্য ব্যক্তিত্ব 
 বিক্রম এ চন্দ্র, কনসালটিং এডিটর
 সোনিয়া সিং, সম্পাদকীয় পরিচালক
 শ্রীনবিশান জেইন, সম্পাদক - এনডিটিভি ২৪x৭
 সুপর্ণা সিং, প্রেসিডেন্ট

তথ্যসূত্র

বহিঃসংযোগ 

 

 
ভারতের টেলিভিশন নেটওয়ার্ক
দিল্লির টেলিভিশন স্টেশন
আদানি গোষ্ঠী
ভারতের টেলিভিশন সম্প্রচার কোম্পানি
নয়াদিল্লি ভিত্তিক কোম্পানি
১৯৮৮-এ প্রতিষ্ঠিত ভারতীয় কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
ভারতীয় সংবাদ ওয়েবসাইট
মীনু হক

মীনু হক (বিবাহ-পূর্ব নামঃ মীনু বিল্লাহ) একজন বাংলাদেশী নৃত্যশিল্পী এবং কোরিওগ্রাফার। তিনি ওড়িশি নৃত্যে বিশেষ দক্ষ।

প্রাথমিক এবং কর্মজীবন 
হক ৫ বছর বয়সে নাচ শুরু করেন। তিনি দুলাল তালুকদারের প্রশিক্ষিত ছিলেন। পরে তিনি ১৯৬৭ সালে বুলবুল ললিতকলা একাডেমি তে যোগদান করেন। ১৯৬৮ সালে তিনি মতিঝিল গার্লস হাই স্কুল থেকে ম্যাট্রিক্স সম্পন্ন করেন।

১৯৭১ সালে বাংলাদেশের মুক্তিযুদ্ধ চলাকালে হক ভারতের আগরতলা (ফিল্ড সেক্টর ২), বিশ্রমগঞ্জে নার্স হিসেবে কর্মরত ছিলেন। ১৯৭৭ সালে তিনি ঢাকা বিশ্ববিদ্যালয়ের মনোবিজ্ঞানে মাস্টার্স সম্পন্ন করেন। তিনি বাংলাদেশ নৃত্যশিল্পী সমিতির সাথে যুক্ত। তিনি ১৯৯৭ সালে পল্লবী ডান্স সেন্টার নামক একটি ওড়িশি নাচের স্কুল প্রতিষ্ঠা করেন।

তিনি বাংলাদেশ নৃত্য শিল্পী সংস্থার সভাপতি হিসেবে দায়িত্ব পালন করছেন।

ব্যক্তিগত জীবন 
তিনি শহীদুল হককে বিয়ে করেছেন। একসঙ্গে তাদের দুই পুত্র আছে।. অভিনেত্রী শিমূল ইউসুফ তার বোন তার আরেক বোন সারাহ মাহমুদ সঙ্গীত শিল্পী আলতাফ মাহমুদকে বিয়ে করেছিলেন।

পুরস্কার ও সম্মননা 

তিনি শিল্পকলায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।

তথ্যসূত্র 

জীবিত ব্যক্তি
শিল্পকলায় একুশে পদক বিজয়ী
বাংলাদেশী মহিলা নৃত্যশিল্পী
ওড়িশি নৃত্যশিল্পী
বাংলাদেশী নৃত্যশিল্পী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী নৃত্য পরিচালক
একুশে পদক বিজয়ী
বাংলাদেশী নারী নৃত্য পরিচালক